《青玉案·赋得轻罗小扇扑流萤》
清代·黄之隽

晚凉才过窗纱雨。正浴罢、持纹素。帘外无人萤自度。

微光一点，素吞还吐。飘过花阴去。

因风吹落罗裙底。忽漫随风又轻举。玉腕兜来缘扇住。

销囊悬向，谷幮眠处。闪闪星星许。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。